Minn issa 'l quddiem, il-bini l-ġdid Europa ser jospita l-biċċa l-kbira tal-laqgħat tal-Kunsill tal-Unjoni Ewropea u l-Kunsill Ewropew. Il-bini qed jopera u hu aċċessibbli. Hawn taħt għandek issib xi tagħrif prattiku dwar l-arranġamenti għall-istampa fil-bini Europa. Għal aktar tagħrif dwar il-bini nnifsu, jekk jogħġbok ara l- pakkett għall-istampa dwar il-bini Europa Aċċess għall-istampa Rappreżentanti tal-media li jkollhom kard tal-istampa interistituzzjonali valida jew "badge ta' 6 xhur" għas-summits jistgħu jidħlu fil-bini Europa direttament mid-daħla ewlenija tiegħu (165 Rue de la Loi). Ir-rappreżentanti l-oħrajn tal-media jridu jużaw id-daħla tal-bini Justus Lipsius (175 Rue de la Loi) u jiksbu permess tal-istampa ta' ġurnata mill-uffiċċju ta' sigurtà fiż-żona tal-istampa - fuq il-livell 00. Iridu jippreżentaw kard valida tal-istampa u/jew ittra dwar xogħolhom u karta tal-identità. Il-modalitajiet għall-akkreditazzjoni jistgħu jkunu differenti għal ċerti avvenimenti ta' livell għoli. Il-ġurnalisti jistgħu jmorru minn bini għall-ieħor billi jużaw il-pont fuq il-livell 10 tal-bini Justus Lipsius li jwassal għas-sular 2 tal-bini Europa. Għadd ta' liftijiet, li jinsabu ħdejn id-daħla VIP fuq is-sular 0, iwasslu għas-sulari 1 u 2. Is-sulari 1 u 2 huma konnessi wkoll permezz ta' taraġ. Ħinijiet tal-ftuħ Matul il-ġimgħa mis-7.30 a.m. sas-7.00 p.m. Żoni stampa fil-bini Europa Iċ-ċentru tal-istampa ewlieni tal-Kunsill (is-sala tal-istampa, is-swali għas-sessjonijiet ta' tagħrif nazzjonali, l-ispazju ta' ħidma għall-media, l-installazzjonijiet awdjoviżivi, l-uffiċjali tal-istampa, eċċ.) għadu fil-bini Justus Lipsius. Fil-bini Europa, iż-żoni għall-istampa jinkludu: l-aċċess għad- daħla VIP għal intervisti mal-wasla/mat-tluq - is-sular 0 - ħdejn il-lifts tal-istampa (id-daħla VIP hija aċċessibbli biss għall-media waqt avvenimenti uffiċjali) sala tal-stampa hekk imsejħa " żona imħallta " għal laqgħat informali bejn id-delegazzjonijiet u l-istampa — is-sular 1 qrib is-sala tal-istampa ċentru ta' arkivji uffiċċju ta' informazzjoni għall-istampa - fuq is-sular 1 - miftuħ waqt l-avvenimenti. Il-Forum (sala prinċipali) tal-bini Europa, kif ukoll il-kafetterija (sular 00) u r-ristorant (sular -1) huma aċċessibbli wkoll għall-media akkreditata. Avvenimenti għall-istampa Aġġornamenti għall-istampa għal-laqgħat li jmiss tal-Kunsill ser isiru fis-sala tal-istampa tal-bini Justus Lipsius. wara l-laqgħat tal-Kunsill jistgħu jsiru fis-sala tal-istampa tal-bini Europa jew inkella fis-sala tal-istampa tal-bini Justus Lipsius. Il-post ser jiġi speċifikat fuq il-monitors fiż-żoni għall-istampa, fl-'avvenimenti ewlenin tal-media tal-ġimgħa' ta' kull ġimgħa u fl-informazzjoni ppubblikata dwar kull laqgħa. Wasliet-Tluq : id-daħla VIP (sular 0) użata mill-ministri fil-bini Europa hi aċċessibbli għall-media għal intervisti mal-wasla jew mat-tluq. Servizzi tal-IT Is-servizz tal-internet Wi-Fi "Consilium" huwa disponibbli wkoll fil-bini Europa. Servizzi tal-ikel Il-media għandha aċċess għall-kafetterija fuq is-sular 0 u r-ristorant ta' awtoservizz fuq is-sular 1. Magni tal-bejgħ għal xarbiet sħan, xarbiet kesħin u ikel ħafif jinsabu fil-kafetterija fuq is-sular 0. Tipjip Il-bini Europa mhuwiex mgħammar b'kabini għat-tipjip fiż-żoni aċċessibbli għall-istampa. Kuntatti Indirizz taċ-ċentru tal-istampa: Ċentru tal-istampa ewlieni Justus Lipsius: Punt ta' informazzjoni għall-istampa Europa sular 1: